સેમિફાઇનલની શરૂઆતમાં ઇંગ્લેડના કિરૈન ટ્રિપિયરે પાંચમી મિનિટે દમદાર ફ્રી કીક દ્વારા ગોલકીપર ડેનિયલ સુબેસિકને માત આપી ઇંગ્લેન્ડને 1-0ની સરસાઇ અપાવી હતી. પરંતુ ઇવાન પેરિસિકે 68મી મિનિટે ક્રોએશિયાને બીજા હાફમાં ગોલ કરી મેચ બરાબરી પર લાવી દીધી હતી. ક્રોએશિયાના ફાઇનલ પ્રવેશથી ઇંગ્લેન્ડની ટીમનું પાંચથી વધારે દશકા બાદ ફાઇનલમાં જગ્યા બનવવાનું સપનું રોળાઇ ગયું છે. ઉલ્લેખનીય છે કે વિશ્વકપના ઇતિહાસમાં માત્ર બીજી વખત સેમિફાઇનલ રમી રહેલી ક્રોએશિયાની ટીમ આ અગાઉ ફ્રાંસમાં રમાયેલ 1998ની સેમેફાઇનલમાં પહોંચી હતી જ્યાં તેને પરાજયનો સામનો કરવો પડ્યો હતો.